Rõuge Lasteaia hoolekogu koosolek

PROTOKOLL

18.aprill 2017

Algus kell 17.00

Lõpp kell 18.30

Kohal : Ingmar Orav ( Lepatriinude rühm)

Sale Jaaska ( Pääsupoegade rühm)

Eva Tuusis ( Marjakeste rühm)

Liivi Zopp ( Rõuge õpetajate esindaja)

Ene Mõttus (Rõuge Lasteaia direktor)

Päevakord:

Rõuge Lasteaia arengukava 2017-2021. E.Mõttus

Tegemised mais 2017.

Jooksev info.

1.Rõuge Lasteaia arengukava 2017-2021 koostamisest võtsid osa maja kõik töötajad, lapsevanema ja hoolekogu. Käesolevaks ajaks on see läbi arutatud lasteaia pedagoogika nõukogus ja saadetud tutvumiseks ka lasteaia hoolekogu liikmetele.

Direktor oma ettekandes rõhutas esitatud eesmärkidest mõnda ja lisas selgitusi.

Kuuenda rühma avamist ajendab erivajadustega laste kaasamine tavarühmadesse. Koht, kus rühma avada on olemas nii Nursi kui ka Viitina koolihoones. Vajalikud on investeeringud kohandamiseks( renoveerimiseks). Rühma avamise aja paneb paika nõudlus, mis võib oluliselt suureneda suurvalla tekkimisega 2018-st aastast.

Basseini parem, efektiivsem kasutamine. Selle aluseks on ujumisõpetaja koha suurendamine 1,0-le. Täiskoormusega ujumisõpetaja saab teenust pakkuda ka järgnevast aastast tekkiva suurvalla teiste lasteaedade koolieelikutele. Ujumisgraafik on võimalik koostada selline, et ujumise algõpet saaksid ka Misso, Mõniste, Haanja ja Varstu lasteaia koolieelikud.

Ettepanek hoolekogult:

Võtta ühendust praeguste naabervaldade lasteasutuste juhtidega .

Teha ettepanek ja anda selgitusi ujumisalgõpetuse võimalusest Rõuge lasteaia basseinis. Selgitustes anda teada, et soovime hoolekogudelt toetust soovile uues vallas Rõuge lasteaia struktuurides ujumisõpetaja koormuse suurendamist selleks, et anda võimalus ka neis lasteaedades käivatele koolieelikutele ujumise algõpet.

Selgitada, miks me teeme seda juba nüüd. Hetkel käivad uue valla struktuuride jne välja töötamised ja et mitte aega kaotada, siis oleks väga oluline, et me saaksime ujumisõpetaja tööle täiskoormusega juba alates 2018 aasta algusest.

Teha ettepanek Rõuge Vallavalitsusele ujumisõpetaja koormuse suurendamiseks alates 2018 aasta 1.jaanuarist, pakkudes võimaluse suurvalla kõigi lasteasutuste koolieelikutel saada ujumise algõpet Rõuge Lasteaia basseinis vähemalt 1 kord nädalas õppeaasta jooksul.

Lastevanemate koolitamine ja nõustamine. Eesmärk on püstitatud kohustusest nõustada ja koolitada lapsevanemaid. Paraku ei ole vanemad altid pakutavast osa saama. Püüame leida huvitavaid ja mitte väga pikki koolitusi.

Lastevanemate poolne kommentaar:

Majas on nüüd täiskoormusega logopeed, kellega on lastevanematel võimalus konsulteerida, saada nõu ja abi. Ja see abi täidab juba paljude lastevanemate nõustamise ja abi vajadused.

Ettepanek: Saata Rõuge Lasteaia arengukava 2017-2021 Rõuge valda kinnitamiseks.

2.Tegemised mais 2017.

Mai on kuu, kuhu jagub hästi palju tegemisi. Sel aastal veel eriti palju, sest Võrumaa lasteaiad tähistavad oma juubelit „ Võrumaa lasteaed 100“.

Sündmused ja tegemised reastatuna mais:

12.mai Kevadkontsert pühendusega emadele. Osalevad kõik rühmad ja toimub see Rõuge rahvamajas.

17.mai Rõuge lasteaed korraldab „ Võrumaa lasteaed 100“ ürituste raames maakondliku spordipäeva koolieelikutele üldnimetusega „ Liigu ja sul on hea!“

23.mai Koolieelikute lasteaia öö Rõuge majas.

26.mai Perepäev Rõuge maja õues ja õhtul kell 19.00 Rõuge Valla tantsu- ja laulupidu

29.mai Sandra tantsutrenni lapse Tartus võimlemispeo proovis.

30.mai Sandra tantsutrenni lapse Tartus võimlemispeol.

31.mai. Lasteaia laulu ja tantsulapsed Võrus laulu- ja tantsupeo proovis.

1.juuni. Võrus laste laulu ja tantsupidu.

2.juuni Rõuge lasteaia koolisaatmisepidu.

Koolieelikute rühma hoolekogu liikmega lepitud kokku koosoleku aeg, et kõiki vanemaid tegevustest teavitada . Koosolek 4.mail. Kellaaeg täpsustamisel.

Perepäevale on kokkulepped saavutatud kloun Ummiga, kes tuleb teeb oma kava ja on ka nö päeva juht. Hetkel on täpsustamisel liiklusohutuse osa esitus. Hoolekogule tehtud ettepanek pakkuda välja ja otsida veel huvitavat ja põnevat perepäevale. Soovitused rühmadel ka ise midagi ette valmistada ( n. Marjakeste rühm soovib avada väikese aia keskuse, kus müüb enda kasvatatud taimi ja kogutud raha läheb rühma kasutusse).

3.Info tehtavast ja tehtust:

Tänades toetajaid on teoks saamas võimalus uue õuemänguvahendi soetamiseks. Tellimus on esitatud ja kohale toomine/paigaldus peaks toimuma lähima kuu jooksul.

Viitina mänguväljak peaks saama aia samuti lähiajal.

Trepi käsipuud Rõugesse on tegemisel ja paigaldatakse samuti lähiajal.

Turvamatid atraktsiooni alla saabuvad arvatavalt suve teisel poolel.

Õpetajate esindaja edastas õpetajate palve õue „tuulekoridori „ kohta. Seoses pargi puhastamisega on lasteaia õue ala aiatagune puudest ja võsast puhastatud. Paraku see avab tee põhjatuultel meie mänguväljakule. Õpetajate suur soov oleks võimalusel aia taha panna kasvama hekk, mis natukenegi kaitseks mänguväljakut tuulte eest.

Võimalus oli tutvuda Rõuge Pargi renoveerimiskavaga. See kava seda ette ei näe. Aiast kaugemale on planeeritud põõsaste ja puude uus tihedam rinne.

Ettepanek konsulteerida vallaga antud teemal. Kas ja millised võimalused probleemi lahendada on ?